**ELŐTERJESZTÉS**

**A KÉPVISELŐ-TESTÜLET**

**2018. december 10-i rendes ülésére**

**A nem közművel összegyűjtött háztartási szennyvíz begyűjtésére vonatkozó közszolgáltatására szóló ajánlatok elbírálásáról**

* **közszolgáltató kiválasztásáról -**

**1.**

A napirendet tárgyaló ülés dátuma: 2018.12.10.

A napirendet tárgyaló ülés: Pénzügyi Bizottság, Képviselő-testület

Az előterjesztést készítette: jegyző

Előterjesztő: polgármester

A napirendet tárgyaló ülés típusa: nyílt / zárt

A napirendet tárgyaló ülés típusa: rendes / rendkívüli

A határozat elfogadásához szükséges többség típusát: egyszerű / minősített

A szavazás módja: nyílt / titkos

**1. Előzmények**, különösen az adott tárgykörben hozott korábbi testületi döntések és azok végrehajtásának állása: *144/2018.(XI.06.) Öh határozat*

**2. Jogszabályi hivatkozásaok** : *A vízgazdálkodásról szóló 1995. évi LVII. törvény*

**3. Költségkihatások** és egyéb szükséges feltételeket, illetve megteremtésük javasolt forrásai:

*Nincsenek*

**4. Tényállás bemutatása:**

A vízgazdálkodásról szóló 1995. évi LVII. törvény (a továbbiakban: Vgtv.), alapján: „nem közművel összegyűjtött háztartási szennyvíz: olyan háztartási szennyvíz, amelyet a keletkezés helyéről vagy átmeneti tárolóból – közcsatornára való bekötés vagy a helyben történő tisztítás és befogadóba vezetés lehetőségének hiányában – gépjárművel szállítanak el ártalmatlanítás céljából.” A Vgtv. 4. § (2) bekezdés d.) pontja alapján a települési önkormányzat köteles gondoskodni a településen található szennyvízbekötés nélküli ingatlanok esetében a nem közművel összegyűjtött háztartási szennyvíz begyűjtésének szervezéséről és ellenőrzéséről.

Az Önkormányzat 2017.decemberében közszolgáltatási szerződést kötött Transfekál Kft-vel a településen keletkező a nem közművel összegyűjtött háztartási szennyvíz begyűjtésével és elszállításával kapcsolatos közszolgáltatás ellátására. A szerződés 2018. december 31 napján lejárt.

A képviselő-testület 2018.október 30-i ülésén 144/2018.(XI.06.) Öh. számú határozatával döntött arról, hogy tekintettel arra, hogy a csatorna közművesítés teljes mértékű megvalósítása még nem történt meg az ellátatlan területeken keletkező folyékony hulladék elszállítására és kezelésére újabb pályázatot ír ki.

A meghirdetett pályázatra egy ajánlattevő nyújtott be érvényes pályázatot.

Javaslom a képviselő-testületnek a pályázat nyertesének a pályázót, aki a jelenlegi szolgáltató kihirdetni és a közszolgáltatási szerződést megkötni vele.

Telki, 2018. december 3.

Deltai Károly

polgármester

**Telki Község**

**Képviselő-testülete**

**/2018. (XII. .) Öh. számú**

**Határozata**

**A nem közművel összegyűjtött háztartási szennyvíz begyűjtésére vonatkozó közszolgáltatására szóló ajánlatok elbírálásáról**

**- közszolgáltató kiválasztásáról -**

A képviselő-testület a nem közművel összegyűjtött háztartási szennyvíz kezelésére ( gyűjtését, szállítását, ártalmatlanítását ) a település területén kötelező helyi közszolgáltatás ellátására pályázatot írt ki.

A pályázati felhívásra egy érvényes pályázat érkezett be a Transfekál Kft. ( 2461 Tárnok, Fehérvári út 51).-től.

A képviselő-testület a pályázat nyertesének a Transfekál Kft.-t ( 2461 Tárnok, Fehérvári út 51.) hírdeti ki.

Felhatalmazza a polgármestert a közszolgáltatási szerződés aláírásra.

Határidő: 2019. január 1.

Felelős: polgármester